नेपालको संविधान जारी भएको तेस्रो वर्ष पूरा भई चौथो वर्षमा प्रवेश गरेको अवसरमा बुधबार देशभर भब्य तरिकाले संविधान दिवस मनाइएको छ । तर निर्मला हत्याकाण्डले शोकमा रहेको कञ्चनपुरमा भने यस बर्ष संविधान दिवसका अबसरमा खासै औपचारिक कार्यक्रमको आयोजना भएनन् । भीमदत्त नगरपालिका २ की निर्मला पन्तको बलात्कार पछि भएको हत्या घटना तथा अन्य बिभिन्न घटनाले शोकमा रहेकोले कञ्चनपुरमा पछिल्लो बर्षको जस्ता तथा यस वर्ष देश भरी नै धुमधाम र हर्ष उल्लासका साथ मनाइएको संविधान दिवस कुनै पनि औपचारिक कार्यक्रम गरिएन ।
